Foto: AP NATOning "Trident Juncture-2018" mashqlarida 35 mingdan ortiq harbiy xizmatchilar ishtirok etadi. Bu haqda alyans bosh kotibi Yyens Stoltenberg ma’lum qildi. "Biz katta miqdor haqida gapirmoqdamiz, taxminan 35 ming askar, biroq yakuniy son bo‘yicha hali bir qarorga kelingani yo‘q, sababi qancha davlat o‘z harbiy xizmatchisini yuborishini endi bilamiz", - deya aytib o‘tdi Stoltenberg jurnalistlarga. Bu mashqlar Norvegiyada 2018 yilning kuzida bo‘lib o‘tadi. Ilk bora Trident Juncture 2015 yilning oktabr-noyabr oylarida Portugaliya, Ispaniya va Italiyada o‘tkazilgandi, o‘shanda ularda 30 dan ortiq davlatdan kelgan taxminan 36 ming kishi qatnashgan.